Täna saates - Vene relvajõud alustasid operatsioone Süürias.
Kas 2500-aastane prohveteering teostub meie silme ees?
Naghmeh Abedini taotleb kohtumist Iraani presidendiga.
Peamiseks sihiks on Kristuse sõnumi jagamine.
Paavst ja Kentucky ametnik:
Mida ütles paavst naisele, kes on usuvabadusvõitluse keskmes?
KRISTLIKU MAAILMA UUDISED
Venemaa alustas operatsioone Lähis-Idas.
Mõned näevad prohveteeringute teostumist. Tere tulemast saatese!
Presidendid Obama ja Putin toetavad vastaspooli Lähis-Idas,
mis on maailma tähtsamaid regioone. Venemaa loob oma koalitsiooni,
et ISISe terroriste ja Süüria kodusõda taltsutada.
Jätkab Dale Hurd.
Kuna Obama püüab USA vägesid Lähis-Idast välja viia,
täidab Putin meeleldi vaakumi.
Obama ja Putin arutasid 28.09 ÜROs ISISe vastast võitlust.
Nad pole nõus julma diktaatori Assadi saatuse suhtes.
Kui diktaator tapab kümneid tuhandeid oma riigi alamaid,
pole see üksnes siseriiklik asi.
Putin näeb asja teisiti.
On tohutu viga keelduda koostööst Süüria valitsuse ja armeega,
kes võitlevad vapralt terrorismiga.
USA on endiselt arvamusel, et Assadil pole kohta Süüria tulevikus.
Analüütikute väitel USA haare regioonis kahaneb
ja Putin püüab kasvatada Venemaa mõjusfääri.
USA ei kuulu uude,
Venemaa, Iraani, Süüria ja USA liitlase Iraagi koalitsiooni.
USA kuulis, et Iraak jagab Vene koalitsioonile luureinfot.
Obama näis olevat avatud koostööle.
USA on valmis koostööks kõigiga, ka Venemaa ja Iraaniga.
Obama taandumispoliitika tõttu on Venemaa positsioon Lähis-Idas
kasvanud kriitikute sõnul USA arvelt.
Dale Hurd, CBN News
Paljud kristlased usuvad, et Venemaal on tähtis roll
lõpuaegade prohveteeringutes. Vestlesime kirjanik Joel Rosenbergiga
Venemaa manöövrist Lähis-Idas ja selle võimalikust mõjust Iisraelile.
Piiblis on prohveteeringuid, nagu Hesekieli 38―39,
mis räägivad Googi ja Maagogi sõjast.
Kui teha ajaloolist nuhitööd ja uurida rahvaste nimesid,
selgub, et tegemist on lõpuaegadel moodustatava koalitsiooniga
Venemaa ja Iraani vahel.
See piirab sisse Iisraeli ja ründab seda peamiselt põhjast.
Koalitsiooni eesmärgiks on kukutada, purustada ja hävitada Iisrael
ning anastada selle rikkused.
Prohvet Hesekiel kirjutas ennustuse 2500 aasta eest.
Venemaa ja Iraani vahel pole kunagi olnud koalitsiooni,
välja arvatud möödunud 10-15 aasta jooksul.
Venemaa ja Iraani vahel on tekkimas liit.
Lisaks Iisraeli tulevikule rääkis Rosenberg ka sellest,
kuidas kristlased saavad Iisraeli toetada.
Tervikintervjuud võib kuulata meie kodulehel.
Kristlased kogunesid 4. oktoobril Jeruusalemmale rahu palvetama.
Osaliselt tehti Eagles' Wings Ministry korraldatud üritusest otseülekanne.
Korraldajate hinnangul ühinevad sajad miljonid kristlased igal aastal
oktoobri esimesel pühapäeval Jeruusalemmale rahu palvetama.
Eesmärgiks on pakkuda infot ja julgustada Iisraeli eest palvetama.
Iraani president Rouhani ei kohtunud New Yorgis ÜROs käies
Naghmeh Abediniga, kelle lapsed kannatavad,
kui nende isa Saeed on Iraanis aastaid vangis viibinud.
Ema saab laste valust jõudu võidelda Saeedi vabastamise eest.
Efrem Graham kohtus Naghmeh'ga New Yorgis.
Naghmeh Abedini jätkab võitlust,
et Iraan vabastaks tema abikaasa, pastor Saeed Abedini.
Ta lootis kohtuda New Yorgis president Rouhaniga,
kes viibis USAs seitse tundi, et kõnelda ÜRO peaassambleel.
Kohtumist ei toimunud, kuid Naghmeh edastas sõnumeid Iraani esindusele.
Vestlesime temaga.
Nad teavad, et olen siin. Nad kinnitasid, et said mu kirja,
kuid pole veel kohtumist kinnitanud.
Ma ei mõista, kuidas suudan iga hommik tõusta ja olla üksikema
kahele kannatavale lapsele.
Kui kuhugi sõidan, kardavad nad, et ma ei tule koju tagasi.
Nad kannatavad ja pean nad keset suurimat valu maha jätma.
Neil pole kolm aastat isa olnud.
Ema on pidanud palju ära olema.
On olnud raske ja valus, kuid Jumal on andnud armu ja jõu.
Saeed on olnud Iraanis usu tõttu vangis poole laste elust.
Lapsed hakkavad raskeid küsimusi esitama.
Oli kergem, kui nad väiksed olid. Nüüd nad küsivad:
"Miks Jumal ei vasta? Oleme nutnud ja anunud.
Isa armastab Jeesust. Miks Jumal teda ei vabasta?"
Naghmeh tahab jääda New Yorki ÜRO Peaassamblee lõpuni,
kuni keegi teda kuulda võib.
Efrem Graham, ÜRO
Järgmiseks: paavsti erakohtumine ametnik Kim Davisega.
Mida ütles paavst tormi keskmes asuvale naisele?
USA suurim hulgimüügikett müüb filmi "The Ultimate Gift".
Stsenarist Cheryl McKay on Regenti Ülikooli vilistlane.
Regentis oli väga loov keskkond. Õpetajad olid toredad.
Paljud aitasid ja julgustasid mind kirjanikuna.
Nad lõimisid selle usuga. See oli tähtis. Nii valisin Regenti.
CBN-ilt -
SEIKLUS
LÄBI SUURIMA RAAMATU
Aeg ja koht on tuvastamatud.
SUPERRAAMAT
Võimas! Mis hõimust ta tuleb?
KOGE PIIBLIT
Kas Messias sünnib laudas? - Ajalooline!
Kas tahad seda või ei?
Taaniel, kuula meid!
Kes te olete? - Oled suures ohus!
AJARETK LOOMISEST KUNI ILMUTUSRAAMATUNI
Isand, me hukkume! - Miks te kardate?
SUPERRAAMAT
Tõuse! - Olen terveks saanud!
SEE MUUDAB INIMELUSID JA KULTUURE
VIISTEIST UUT JAGU
SEE TOOB JUMALA SÕNA MAAILMA LASTENI
SEE JÕUAB UUE PÕLVKONNANI
SUPERRAAMAT - NÜÜD SAADAVAL
CBN'i kodulehel võib lugeda uudiseid omal valikul
ööpäevaringselt ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid seda, mis mind huvitab.
Otsin loo üles, klikin ja olengi kohal.
Uudiste allikas - CBNnews.com
USA katoliiklased tervitasid entusiastlikult paavst Franciscust
tema USA-visiidil, kuid nad polnud ainsad.
Paavst on töötanud ka teiste, näiteks evangeelsete usklikega.
Jätkab John Jessup.
Philadelphia Flyersite koduhalli jääl palvetasid ülistajad Püha Vaimu tuld.
See võib näida tüüpilise,
karismaatilise jumalateenistusena, kuid see on eriline.
See on karismaatiliste katoliiklaste koosolek.
Karismaatikud on siin, et maailma süüdata.
Kunagi katoliiklaste seas põlatud karismaatilised katoliiklased
on leidnud paavsti soosingu. Mõned traditsioonilised katoliiklased
on kritiseerinud paavsti ja evangeelsete usklike koostööd.
Kuid väidetavalt ehitab paavst sildu viljakaks liikumiseks ajal,
mil rünnatakse perekonda ja traditsioonilisi väärtusi.
Kui nelipühilased paavstile käed peale panid,
polnud tegu sakramendiga. See oli vaid vennalik žest.
On tore näha, et Katoliku kirik nad oma liitlasteks tunnistas.
Koostööd nautis ka CBN.
Katoliku Kirik kutsus Superraamatu perefestivalile.
Tuhat tasuta "Viimane õhtusöömaaeg" jagati ära 20 minutiga.
Nad olid preestrid, nunnad, usuõpetajad, õpetajad.
Oli võimas selle mõju näha.
Katoliiklased ja kristlikud karismaatikud
loodavad, et see tugevdab peresid ja muudab maailma evangeeliumiga.
John Jessup, Philadelphia
Paavsti sõnul on riigiametnikel õigus keelduda
homoabielulubade registreerimisest,
kui see on vastuolus nende südametunnistusega.
Paavsti avaldus kõlas enne USAst Vatikani lahkumist.
USAs kohtus ta ametnik Kim Davise ja tema abikaasaga.
Davise sõnul ütles paavst: "Aitäh vapruse eest! Ole tugev!"
Vatikan kinnitas kohtumist.
Davis vangistati viieks päevaks, kui ta keeldus täitmast määrust
registreerida homoabielude lubasid.
Kohtumine korraldati Vatikani esinduses.
Davis on vaid üks neist, kes on oma veendumuste tõttu kannatanud.
Washingtoni osariigi lillepoodnikku karistatakse samuti usu tõttu.
David Brody kohtus mõlema vapra naisega.
Usuvabadusvõitluse rambivalgusse on tõusnud kaks naist,
kelle tegusid kangelaslikeks peetakse.
Kim Davis keeldus Kentuckys homoabielulubasid registreerumast.
Barronelle Stutzman ei müünud lilli homopulmadesse
Washingtoni osariigis.
Davis pandi vangi. Stutzmani ähvardab kohtuasi,
mis võib röövida talt äri ja kogu varanduse.
Evangeelsed usklikud imetlevad teie võitlust. Kuidas seda ise näete?
Armust päästetud patusena.
Ma pole kangelane ega märter.
Püüan vaid kuulekas olla.
Innustatuna usklike toetusest kohtumisest paavstiga
on Davis valmis uuesti vangi minema.
Inimeste sõnul said nad julgustust ja uut jõudu. Nad on ärganud.
Mõtlen: "Issand, asi on seda väärt,
kui kogudus ärkab ja tõuseb."
"Tõusmisega" ei mõtle ma püsti tõusmist,
vaid põlvedel palves olemist. See on meie võitluspositsioon.
Väidetavalt pole Davis õige isik abielu kaitsma.
Ta on kolm korda lahutatud, kuid andis oma elu hiljuti Jeesusele.
Ta imestab Jumala töö üle.
Kas oled mõelnud, kuidas Jumal erinevaid inimesi kasutab?
Seda näeb juba Piiblis.
Maadlen sellega ka ise.
Miks valis Jumal kõigi seast mind, kellel on selline minevik,
kaitsma midagi, milles ma olen täiesti läbi kukkunud?
Pean meeles pidama, et sain uueks, kui oma elu Jeesusele andsin.
Tema veri puhastas mind ja pesi mind puhtaks.
Vana on läinud ja uus on teie ees.
Ja ...
Olen kõige ebatõenäolisem inimene Jumala Sõna kaitsma.
Barronelle Stutzman hoiatab, et võitlus on pikk,
sest Ülemkohtu otsus homoliitude kohta on alles algus.
Olukord läheb üha hullemaks. Juristidelt võetakse peagi litsentsid,
kui nad võtavad vastu vihakuriteojuhtumeid.
Varsti ei lubata TV-rahval teatud isikuid intervjueerida.
Asi pole üksnes lillepoodnikus või pagaris, vaid kõigis kodanikes.
Me ei võitle üksnes minu vabaduste, vaid kõigi vabaduste eest.
Võitlus võib jõuda avalikule väljakule, ärisse või kohtumajja su naabruses.
David Brody, CBN News
Järgmiseks: Ei ravimeid ega arste, üksnes palve ja jumalateenimine.
Heidame pilgu haruldasse uimastivõõrutusasutusse
üllatavas riigis.
Tere! Olen Terry Meeuwsen. Tahan rääkida Orvu Tõotuse tööst.
Aitame lapsi, kelle elu on traagiliselt alanud.
Isa suri. Ema hakkas jooma. Ta andis mu lastekodusse.
Olime kodutud. Ema sundis toitu kerjama.
Me ei tea, kus mu õde on. Otsin teda.
Tahame naasta ema juurde, aga ta ei taha meid.
Paljudes maades peab pärast 16. eluaastat lastekodust lahkuma.
Nad kaotavad oma elu ainsa turvaallika.
Paljud satuvad prostitutsiooni- ja kuritegelike jõukude ohvriks.
Koos võime nõiaringi katkestada.
20 USD igakuise annetuse eest
saab noor arvutiõpetust, oskusi eluks ja hooliva tugiisiku.
Osuta neile Jumala armastust. Helista ekraaniloleval numbril!
Ta tervendas haigeid,
käis vee peal
ja vaigistas tormi.
Jeesus tegi vapustavaid imesid
ja rääkis oma väe saladusest.
Gordon Robertson õpetab Meie Isa palvest
DVD-l Our Father.
Ta viib meid Taaveti paleest Galilea järvele.
Ta õpetab sügavamast suhtest Jumalaga,
kurja võitmisest, kuidas palvetada jumalariigi väes
ja Jumala eesmärgist meie elu jaoks.
Lisaks tutvustatakse ka paiku ja arheoloogilisi leide Iisraelis.
Õpi palvetama nagu Jeesus
ja vabasta jumalariigi vägi oma elus.
Telli ingliskeelne õpetusplaat.
Hiina valitsuse teatel on uimastid levinud 90 % riigist.
Ühes provintsis aidatakse sõltlasi
veidi teistmoodi meetodite, nimelt palve abil.
Jätkab George Thomas Yunnanist, Hiinast.
Yunnani provintsi lõunaosas
Hiina ja Myanmari piirialal
võib leida ainulaadse uimasteist vabanemise programmi,
kus sõltlasi aidatakse palve ja Piibli abil.
Usume, et vaid Jumal võib oma jõuga inimelusid muuta.
Xu Chengyun aitas 2007. a rehabilitatsioonikeskust rajada.
Ravimite ja äärmuslike meetodite asemel kasutame lihtsat rutiini.
Palverutiin.
Isa, palume alandlikult oma venna eest.
Kasuta teda, kinnita teda! Lase tal näha oma vägevust!
Aita tal näha oma vigu ja patte ning meelt parandada,
et ta saaks uue võimaluse ja uueneks Jeesuses.
Ülistusrutiin.
Sulle loodan, Sinus võidutsen.
Issand, Jumal, Su nime ülistan
Piiblitunnid.
Loeme koos: "Sest ma ei häbene evangeeliumi,
see on Jumala vägi päästeks igaühele, kes usub,
juudile esmalt ja siis kreeklasele."
Palju õnne sulle!
Osadus.
Palju õnne, kallis vend!
Palju õnne sulle!
Ja teenimine.
Abisaajad peavad nägema Kristuse tervendavat väge.
Peame olema Jumala armastuse näiteks.
Xu sõnul on tähtis kannatajaile turvaline koht luua.
Tulemused räägivad enda eest.
60 % abisaajaist on seni uimasteist vabanenud.
Tagasilangenud naasevad siia. Jumal puudutab neid.
Õnnestumised lähtuvad Jumalalt.
Zhao Linbin on tunnistus sellest, et palve toimib.
Sattusin uimastite küüsi 1989. a. See kestis 20 aastat.
Sõltusin heroiinist. Püüdsin lõpetada, kuid ei suutnud.
Sattusin riigi töövanglasse, kuid sõltuvus jätkus. Kadus lootus.
Olukord muutus 2010. a, kui ema palus tal keskust proovida.
Ta oli väga kuulekas. Ta oli hea poiss, kuid sattus eksiteele.
Teadsin, et kui miski teda aitab, siis just see keskus. Palusin teda.
Zhao nõustus. Keskus nõuab tulijailt aastast pühendumist.
Algus oli väga raske. Ärritusin kergesti.
Tülitsesin pidevalt personaliga. Ma ei kuulanud nõuandeid
ja solvasin neid. Ma ei tahtnud palvetada ega Piiblit lugeda.
Personal ei andnud alla. Nad palvetasid ja uskusid,
et Jumal puudutab teda, nagu paljusid teisigi varem.
Me pole treenitud eriarstid. Toetume vaid usule ja palve väele.
Zhao sõnul selgines talle aja möödudes
Kristuse armastuse ja andestuse sügavus.
20 aastat elust on läinud. Ma ei taha endise juurde naasta.
Olin isegi vanglas. Tean, et Jumal hüvitab kaotatud aastad.
Jumal on teinud minus ime.
Zhao töötab nüüd siin nõustajana.
Talle meeldib ülistuse ajal trumme mängida.
Ime kestab, kui ta käib teistele rääkimas,
mis juhtub, kui Jumal puudutab.
Usun, et kui siiralt kahetsen ja Jeesuse oma Issandaks võtan,
saan andeks ja pääsen Tema kuningriiki.
Nüüd tean, et Jeesus on uimastisõltlaste lootus.
Rehabilitatsioonikeskus valmistub vastu võtma uusi patsiente.
Hiina Narkoagentuuri äsjase hinnangu järgi
on riigis ca 14 miljonit uimastisõltlast.
Meie kaamerad jälgisid, kui keskusse saabus uus elanik.
Kust sa tuled? - Ruilist.
Provints on tuntud kõrge uimastistatistika poolest.
Millal uimastitega alustasid? - 2006.
Evangeelne rehabilitatsioonikeskus muudab elusid üks korraga.
Näeme siin Jumala eesmärki ja ligiolu igaühes.
Ta tõi nad siia.
Aitäh, Isa. Sinu tundmine toob rõõmu.
Meie elu mõte on sinus.
Kõik au kuulub Sulle, Jeesuse nimel. - Aamen.
George Thomas, Hiina
Aitäh, George. Ülemaailmse koguduse tööd
võib jälgida meie kodulehel aadressil cbnnews.com
Iga laps on hinnaline.
Igaüks on kingitus.
Igaüks on ainulaadne.
Igaüks on poolik,
veel kirjutamata lugu, skulptuur, mis alles kujuneb.
Superraamat pakub lastele tugevat vaimset vundamenti.
Sel kuul: "Tuline ahi".
Kuningas raiskab raha kuju peale ja käsib seda kummardada.
Vahel on õige otsus kõige raskem.
Me ei kummarda teie jumalaid.
Kuumutage ahi seitse korda tulisemaks!
Telli uusim jagu "Tuline ahi" meie kodulehelt või telefonitsi.
Saadame selle 25 USD annetuse eest.
Ma ei julge vaadata! - Näen nelja meest,
keda tuli ei põleta.
Telli Superraamat ja vaata, kuidas imed sünnivad.
Mul tuli hea mõte. Arvasin, et näen ainsana selle potensiaali.
Ma ei mõelnud ainult, mida teha, vaid kes võiksin ärielus olla.
Seepärast valisin Regenti.
Nad tõid minus välja Jumala parima. Nüüd saan seda jagada.
Regent pakub õpetust netis ja kohapeal.
Lisainfot saab aadressilt RegentUndergrad.com või helistades.
Kui valid Regenti, otsustad elu muutmise kasuks.
CBN.com-i uus CBN-i Piibel
muudab Piibli uurimise ja usu kasvatamise lihtsaks.
Jooni alla oma lemmiksalmid. Loe erinevaid tõlkeid.
Loe kommentaare. Otsi viiteid Strongi konkordantsiga.
Õiged tööriistad Piibli uurimiseks ühest kohast.
CBN-i Piibel on saadaval CBN-i kodulehel või AppStore'is.
CBN-i Operatsioon Õnnistus aitab Nepaali naisi ülesehitustöös.
Aprillikuine maavärin jättis seal paljud kodutuks
ja ellujäämise eest võitlema.
Operatsioon Õnnistus on algusest peale abi pakkunud.
Tiimid avasid keskuse, kus naised õpivad oskusi
väikeettevõtete loomiseks ja elatise teenimiseks.
Kujutle, et saad teada haigusest, mis vääramatult su ihu hävitab.
Kuidas veedaksid allesjäänud aja?
CWN-i produtsent Stephen Little kohtas meest, keda ootas see valik.
Samas alustame uue sektoriga, mis räägib kristlastest,
kes töötavad kulisside taga. Pealkirjaks "Radari ulatusest väljas".
Need on lood usklikest, kes käärivad käised, teenivad,
ei otsi tähelepanu ja armastavad nagu Jeesus.
"Radari ulatusest väljas"
2007. a film The Bucket List räägib kahest paranematust haigest.
Nad loetlevad asju, mida nad veel teha tahavad.
See lugu meenutab mulle mu uut sõpra R.B. Marrow't.
Arstid andsid paari aasta eest
5 kvaliteetset eluaastat.
Alles on veel kolm.
R.B. põeb Parkinsoni tõbe.
Veeteraapia aitab lihasteprobleemidega.
Tõbi võtab tasapisi võime kõndida, rääkida ja argielu elada.
Selgroos ja seljas on hirmsad valud.
Võimlen hommikul ja pärastlõunal. Söön tablette.
Sellest hoolimata läks R.B. misjonireisile Ecuadori.
Töötame siin rohkem, kui kunagi varem elus.
Ronime mööda neid nõlvakuid. Räägime. Hommikust hilisõhtuni.
Siin ei vaeva Parkinsoni tõbi üldse.
Jumal tugevdab mu ihu ja annab selleks jõu. See on ime.
R.B. osales ka teiste imedes.
Üks naine lebas surivoodil.
Tal oli nii suur kasvaja, et pidasime teda rasedaks.
Tiim palvetas ja naine tõusis voodist ning tuli Piiblitundi.
Ta poleks suutnud tõusta ja nõlvakust üles kohale tulla,
kui Jumal poleks teda tervendanud.
Sellest sai R.B. uut jõudu võitluseks oma haigusega.
Teenin seni, kuni suudan. See hoiab mind tervena.
Tal on sõnum raskustega maadlejaile:
Taevariik on isetus, saatana riik on isekus.
Kui jääda isetuks, siis Jumal aitab ja annab jõudu.
Kui sa ei tea, mida teha, siis uuri R.B. nimekirja
ja leia vabadus teisi teenides.
Steve Little, "Radari ulatusest väljas"
Aitäh, Steve. Milline inspiratsioon! Jumalale pole miski võimatu.
Aitäh vaatamast! Järgmise korrani! Jumal õnnistagu teid!
Tõlge: Monika Jaaguri